L 241/64 Den Europæiske Unions Tidende 17.9.2005 KOMMISSIONENS BESLUTNING af 15. september 2005 om ændring af tillæg B til bilag IX til tiltrædelsesakten af 2003 for så vidt angår visse virksomheder i sektorerne for kød, for mælk og mejeriprodukter og for fisk i Litauen (meddelt under nummer K(2005) 3441) (EØS-relevant tekst) (2005/657/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til akten vedrørende Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse, særlig bilag IX, kapitel 5, afdeling B, afsnit I, litra d), og ud fra følgende betragtninger: (1) — Litauen er blevet indrømmet overgangsperioder for visse virksomheder, der er anført i tillæg B til bilag IX til tiltrædelsesakten af 2003. (2) — Tillæg B til bilag IX til tiltrædelsesakten af 2003 er blevet ændret ved Kommissionens beslutning 2004/472/EF ()), 2004/473/EF ?) og 2005/421/EF () (3) — Det fremgår af en officiel erklæring fra den kompetente litauiske myndighed, at visse virksomheder i sektorerne for kød, for mælk og mejeriprodukter og for fisk har afsluttet forbedringen af deres anlæg og nu er i fuld overensstemmelse med de relevante EF-retsforskrifter. Visse virksomheder er lukket. Disse virksomheder bør derfor udgå af listen over virksomheder, der er omfattet af overgangsordningen. (4) — Et begrænset antal virksomheder har ydet en stor indsats for at opfylde de strukturelle krav, der er fastsat i EF- lovgivningen. Som følge af visse, ganske særlige tekniske ()) EUT L 160 af 30.4.2004, s. 62. Berigtiget i EUT L 212 af 12.6.2004, s. 34. (?) EUT L 160 af 30.4.2004, s. 68. Berigtiget i EUT L 212 af 12.6.2004, s. 39. (?) EUT L 143 af 7.6.2005, s. 38. begrænsninger er virksomhederne imidlertid ikke i stand til at afslutte forbedringen af deres anlæg inden udløbet af den fastsatte frist. De bør følgelig have mere tid til at fuldende disse forbedringer. (5) — Tillæg B til bilag IX til tiltrædelsesakten af 2003 bør derfor ændres i overensstemmelse hermed. Af klarheds- hensyn bør tillægget udskiftes. (6) — Den Stående Komité for Fødevarekæden og Dyresundhed er blevet orienteret om foranstaltningerne i denne beslut- ning — VEDTAGET FØLGENDE BESLUTNING: Artikel 1 Tillæg B til bilag IX til tiltrædelsesakten af 2003 erstattes af teksten i bilaget til denne beslutning. Artikel 2 Denne beslutning er rettet til medlemsstaterne. Udfærdiget i Bruxelles, den 15. september 2005. På Kommissionens vegne Markos KYPRIANOU Medlem af Kommissionen